INOX พุ่งเกือบ 10% หลังประกาศกำไรปี 59 สุดหรู!
INOX พุ่งกว่า 9% หลังประกาศกำไรปี 59 โตเกือบ 4 เท่าตัว ล่าสุด ณ เวลา 10.46 น. ราคาอยู่ที่ 2.66 บาท บวก 0.24 บาท หรือ 9.92% สูงสุดที่ 2.80 บาท ต่ำสุดที่ 2.62 บาท มูลค่าซื้อขายที่ 66.83 ล้านบาท 
20 ก.พ. 2560

ผู้สื่อข่าวรายงานว่า ราคาหุ้นบริษัท โพสโค-ไทยน๊อคซ์ จำกัด (มหาชน) หรือ INOX ณ เวลา 10.46 น. ราคาอยู่ที่ 2.66 บาท บวก 0.24 บาท หรือ 9.92% สูงสุดที่ 2.80 บาท ต่ำสุดที่ 2.62 บาท มูลค่าซื้อขายที่ 66.83 ล้านบาท 

โดยบริษัท โพสโค-ไทยน๊อคซ์ จำกัด (มหาชน) หรือ INOX รายงานผลการดำเนินงานปี 59 สิ้นสุดวันที่ 31 ธ.ค.59 มีกำไร 588.97 ลบ. เพิ่มขึ้น 391.34% จากปีก่อนมีกำไร 119.87 ลบ.
ทั้งนี้ผลการดำเนินงานไตรมาสดังกล่าวเพิ่มขึ้น เนื่องจากรายได้รายได้จากการขายเหล็กสเตนเลสรีดเย็นเพิ่มขึ้น และต้นทุนทางการเงินลดลง
พร้อมกันนี้บริษัทประกาศจ่ายปันผลจากงวดดำเนินงานวันที่ 1 ม.ค. 2559 ถึงวันที่ 31 ธ.ค. 2559 เป็นเงินสดในอัตราการ 0.0495 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 27 มี.ค. 2560 กำหนดจ่ายเงินปันผลในวันที่ 18พ.ค. 2560